**Pracovná pozícia: SESTRA**

**Kvalifikačný predpoklad:** **odbor v oblasti zdravotníctva** (sestra, zdravotný asistent, ošetrovateľstvo, medicína):

* **úplné stredné vzdelanie**
* **vyššie odborné vzdelanie** - úplné stredné vzdelanie (a osobitný kvalifikačný predpoklad)
  + - * + VŠ I. stupňa (a osobitný kvalifikačný predpoklad)
        + VŠ II. stupňa (a osobitný kvalifikačný predpoklad)

Týždenný pracovný čas je 35 hodín bez prestávky na odpočinok a jedenie. Prestávka je v trvaní 30 minút denne. Práca na smeny, víkendy, sviatky (12 hodinová služba)

**Náplň práce:**

**Základná charakteristika podľa katalógu pracovných činností:**

**úplné stredné vzdelanie:**

Odborné pracovné činnosti pri ošetrovateľskej starostlivosti v jednotlivých fázach ošetrovateľského procesu, hlavne pri uspokojovaní bio-psycho-sociálnych potrieb pacientov v zariadení sociálnej služby, spolupráca s lekárom a so sestrou špecialistkou pri liečebných, diagnostických a ošetrovateľských výkonoch.

**vyššie odborné vzdelanie:**

Samostatná odborná práca pri poskytovaní ošetrovateľskej starostlivosti metódou ošetrovateľského procesu a realizácia odborných ošetrovateľských výkonov v zariadení sociálnych služieb vykonávaná sestrou po získaní špecializácie v príslušnom odbore.

**Pracovné činnosti:**

* poskytovať samostatne zdravotnú starostlivosť v rozsahu ošetrovateľskej starostlivosti
* rozhodovať o úkonoch týkajúcich sa poskytovania a riadenia ošetrovateľskej starostlivosti v závislosti od zistených potrieb osoby, rodiny alebo komunity, ktorej poskytuje ošetrovateľskú starostlivosť,
* organizovať a zabezpečovať plnenie intervencií v poradí, ktoré zodpovedá potrebám osoby a je v súlade s liečebným plánom určeným lekárom, ak osoba potrebuje lekársku starostlivosť,
* viesť zdravotnú dokumentáciu podľa osobitného predpisu v rozsahu ošetrovateľskej dokumentácie,
* pri výkone ošetrovateľskej praxe vykonávať sesterskú diagnózu posudzovaním zdravotného stavu klienta a zhodnotením zdravotných problémov,
* stanoviť sesterskú diagnózu a vypracúvať individuálny plán ošetrovateľskej starostlivosti,
* nepretržite sledovať a zabezpečovať uspokojovanie biologických, psychických a sociálnych potrieb klienta,
* vykonávať odber biologického materiálu, merať fyziologické funkcie a vitálne funkcie, preväzovať a ošetrovať rany s výnimkou rán, ktoré svojím priebehom hojenia vyžadujú zásah lekára, aplikovať kyslíkovú liečbu, enterálnu výživu, klyzmy,
* zabezpečovať okamžitú lekársku pomoc, poskytovať prvú pomoc pri stavoch ohrozujúcich život,
* podávať lieky na základe ordinácie lekára, monitorovať očakávané účinky liekov a nežiaduce účinky liekov,
* edukovať osobu, rodinu, alebo komunitu o ošetrovateľskej starostlivosti s dôrazom na potreby v ošetrovateľstve,
* riadiť a koordinovať prácu členov ošetrovateľského tímu a zabezpečovať dodržiavanie príslušných hygienických predpisov,
* spolupracovať s odborným tímom (fyzioterapeut, výchovný, sociálny a zdravotný pracovník) na tvorbe spoločných postupov zameraných na rozvoj klienta,
* zabezpečovať hygienu prostredia vrátane dezinfekcie zdravotníckych pomôcok, prístrojov, nástrojov a zariadení používaných pri poskytovaní ošetrovateľskej starostlivosti.

**Plat:** určuje sa podľa vzdelania a praxe (uvádzame plat po min. 6 rokov praxe)

* **úplné stredné vzdelanie:**

|  |  |  |  |  |
| --- | --- | --- | --- | --- |
| 1. tarifný plat ( § 7 z. č. 553/2003 Z. z. príloha č. 3 ) | | | | 745.00 |
| zvýšenie TP 10 % § 7 ods. 7 z. č. 553/2003 Z. z. | | | | 74.50 |
| 2. osobný príplatok ( § 10 z.č. 553/2003 Z. z. ) | |  |  | 100.00 |
| 3. platová kompenzácia za sťažený výkon práce (§11 z. č. 553/2003 Z.z. ) | | | | 40.00 |
| 4. príplatok za zmennosť ( § 13 z. č. 553/2003 Z. z. ) | |  |  | 17.00 |
| **Mesačný funkčný plat vo výške** |  |  |  | **976.50** |

* **vyššie odborné vzdelanie:**

|  |  |  |  |  |
| --- | --- | --- | --- | --- |
| 1. tarifný plat ( § 7 z. č. 553/2003 Z. z. príloha č. 3 ) | | | | 803.00 |
| zvýšenie TP 10 % § 7 ods. 7 z. č. 553/2003 Z. z. | | | | 80.30 |
| 2. osobný príplatok ( § 10 z.č. 553/2003 Z. z. ) | |  |  | 150.00 |
| 3. platová kompenzácia za sťažený výkon práce ( §11 z. č. 553/2003 Z.z. ) | | | | 40.00 |
| 4. príplatok za zmennosť ( § 13 z. č. 553/2003 Z. z. ) | |  |  | 17.00 |
| **Mesačný funkčný plat vo výške** |  |  |  | **1090.30** |

**Kontakt:** [**osetrovanie@sibirka.sk**](mailto:osetrovanie@sibirka.sk) **– vedúca sestra Mgr. Kovárová**

**0948 949 237 – riaditeľka Mgr. Betinová**

**Počet voľných miest: 4**

3. marca 2022 Mgr. Martina Betinová